קיט דה ואל

מנדי תרזה אולופלין (באנגלית: Mandy Theresa O'Loughlin, נולדה ב-26 ביולי 1960), ידועה בשם העט שלה: קיט דה ואל (באנגלית: Kit de Waal) היא סופרת בריטית ממוצא אירי.

רומן הביכורים שלה, שמי הוא ליאון, ראה אור בהוצאת ספרי פינגווין ביוני 2016. הספר היה רב-מכר בינלאומי ומועמד לפרסים רבים. דה ואל פועלת לקידום סופרים ממעמד הפועלים בבריטניה ובאירלנד וזכתה בשנת 2019 בשל פועלה לפרס אשת השנה של איגוד המו"לות בבריטניה. לאחר שנחתמה העסקה לפרסום ספרה בהוצאה לאור ספרי פינגווין, דה ואל השתמשה בחלק מהמקדמה שקיבלה עבור הספר כדי להקים את מלגת קיט דה ואל לכתיבה יוצרת כדי לסייע בשיפור הייצוג של מעמד הפועלים באמנות.Dawn Foster, "Kit de Waal: 'Working-class stories need to be told'", The Guardian, 3 February 2016. גרסת הספר המוקלט של שמי הוא ליאון מוקלטת בקולו של הקומיקאי והשחקן הבריטי לני הנרי. ספרה השני יש סוד לזמן, ראה אור בעברית בשנת 2020. דה ואל פרסמה בעבר גם כמה סיפורים קצרים ויצירות שונות.

 ביוגרפיה 
דה ואל נולדה בברמינגהאם, וסט מידלנדס באנגליה, וגדלה בקהילה האירית בברמינגהאם בפרבר של מוסליי. לדה ואל אזרחות כפולה, בריטית ואירית. אמא שלה, שילה אולופלין (להלן דויל), הייתה מטפלת באומנה, מטפלת רשומה ועבדה ככוח עזר לסיעוד באנגליה. אביה, ארתור דזמונד אולופלין, היה נהג אוטובוס ממוצא אפריקני-קריבי במקור מבאסטר, סנט קיטס, וצאצא של ויליאם יוליוס"William Julius", Westminster Abbey.. דה ואל, שחונכה בברמינגהאם בקרב הקהילה האירית, מציינת: "אנחנו היינו הילדים השחורים היחידים בקהילה האירית והיחידים עם אמא לבנה במועדון החברתי של ההודים המערביים"Kit de Waal, "My Irish Heritage", writing.ie, 3 April 2017..

 חינוך וקריירה 
דה ואל למדה בבית הספר לדקדוק ווברלי באזור סולט הית' בברמינגהאם. היא עבדה כ-15 שנה בתחום הדין הפלילי ודיני משפחה כשופטת שלום. היא ישבה בדיונים הקשורים לאימוץ, עבדה כיועצת לשירותים חברתיים וכתבה ספרי הדרכה בנושא אימוץ ומשפחות אומנה.

היא החלה לכתוב להנאתה כבר בגיל צעיר, וכשילדיה התבגרו והיו עצמאיים יחסית, היא החליטה ללמוד כתיבה יוצרת, וכך עשתה. דה ואל למדה באוניברסיטת אוקספורד ברוקס, וקיבלה תואר שני בתחום.

רומן הבכורה שלה, שמי הוא ליאון, מספר נער על ילד בן תשע ממוצא מעורב, המתרחש על רקע מהומות הנדסוורת' בשנת 1981: שלושה ימי מהומות שהתרחשו בהנדסוורת', פרבר של בברמינגהאם. הספר ראה אור בשנת 2016 בהוצאת ויקינג (הוצאת ספרי פינגווין Random House) לאחר ששישה בתי הוצאה לאור שונים התחברו על הזכות לפרסמו.Arminta Wallace, "‘My Name is Leon’ by Kit de Waal: tears, snot, laughter and race riots", The Irish Times, 10 December 2016.My Name Is Leon at Penguin Random House..

הספר נכתב בעקבות הניסיון האישי והמקצועי של דה ואל ומבוסס על הרקע שלה בתחום מערכות העוסקות באומנה ובאימוץ במשפחה:"A Conversation with Kit de Waal", Greenacre Writers, 11 April 2016.

"זו הדרך בה גדלתי וחונכתי, אני ממוצא מעורב, אימצתי ילדים, הכשרתי וחנכתי עובדים סוציאליים. בשנת 1981 התגוררתי בהנסוורת' בברמינגהאם, בדיוק בקצה הדרך היכן שהתרחשו המהומות."

הרומן זכה לשבחים, פרסים ומועמדויות רבות: הוא זכה בפרס הרומן האירי לשנת 2017,Martin Doyle, "My Name is Leon wins Irish Novel of the Year Award", The Irish Times, 1 June 2017. והיה ברשימה המקוצרת במועמדים לפרס ספרי קוסטה עבור רומן ביכורים ופרס דזמונד אליוט"Kit de Waal: Journey to publication", Desmond Elliott Prize 2018..

שמי הוא ליאון הופק גם כספר שמע בקולו של השחקן הבריטי לני הנרי, שגם הסכים להשתתף בעיבוד טלוויזיוני ליצירה.

דה ואל גם כותבת סיפורים קצרים וסיפורת בזק, ובין היתר בעבר זכתה גם בפרסים על יצירות קודמות שלה, למשל: פרס הסיפור הקצר 2014 (the Bath Short Story), פרס הבידור הבריטי בשנים 2014 ו-2015 (Bridport Flash Fiction Prize) ופרס בחירת הקוראים הספרותית בשנת 2014 (SI Leeds Literary). בנוסף לפרסום באנתולוגיות, יצירותיה שודרו גם ברדיו, כולל סיפורה "אדריפט באתנה", שפורסם באנתולוגיה האודיסיאה של המידלנדס שראתה אור ב-Nine Arches Press, ו- "הדבר היפה" - "על הגירה, סיפורי רקע והתחלות חדשות" - שודר בתחנת הרדיו BBC 4 על ידי השדרן ברט קיסר"The Beautiful Thing" ("A short story about emigration, backstory and new beginnings by Kit de Waal. Read by Burt Caesar"), BBC Radio 4, 22 March 2015..

היא כתבה על הצורך שיש בכך שתחום ההוצאה לאור יהיה כוללני יותר ופחות אקסקלוסיבי,Kit de Waal, "Whatever happened to working-class writers?", The Herald (Scotland), 24 July 2016. וב־22 בנובמבר 2017 היא הציגה בתוכנית הרדיו של תחנת הרדיו 4 BBC את התוכנית ששמה במרכזה את השאלה: איפה כל סופרי מעמד הפועלים? שעסקה בבחינה של סוגיות הכללה באומנויות וייצוג מעמד הפועלים בספרות הבריטית של ימינוWhere Are All the Working Class Writers?, BBC Radio 4, 22 November 2017..

בשנת 2019 היא פעלה רבות בתחום ספרי השמע. היא נהפכה ל"שגרירה" המקדמת את הנושא, וצוטטה: "אני חובבת של ספרי שמע. הם מגיעים אליך בדרך אחרת."

במארס 2020 הקימה דה ואל יחד עם מולי פלאט פסטיבל ספרים וירטואלי של שלושה ימים בשם "סוף השבוע הגדול של הספרים", שישודר בשידור חי בכל שלושת הימים בסוף השבוע הראשון בחודש מאי כחלק מהפסטיבל של BBC אמנות - "תרבות בבידוד" - "Culture in Quarantine""BBC Arts announces new programmes for Culture In Quarantine", BBC Media Centre, 25 March 2020.Mark Chandler, "BBC Arts launches Culture in Quarantine with Big Books Weekend", The Bookseller, 26 March 2020..

 מלגת קיט דה ואל לכתיבה יצירתית 
שלושה ימים לאחר שחתמה עם ההוצאה לאור את ההסכם על פרסום ספרה הראשון, שמי הוא ליאון, היא החלה ליישם את רעיון המלגה לסופרים שבאו מרקע של מצוקה. מלגת קיט דה ואל לכתיבה יוצרת היא מלגת לימודים במימון מלא, שנוצרה על ידי דה ואל תוך שימוש בחלק מכספי המקדמה שקיבלה עבור הרומן שלה, בבירקבק, אוניברסיטת לונדון ."Fully funded creative writing scholarship launched at Birkbeck", News – Birkbeck, University of London, 6 November 2015.Sarah Shaffi, "De Waal to fund diversity scholarship", The Bookseller, 5 November 2015.

המלגה הושקה באוקטובר 2016 במחלקה לאנגלית ומדעי הרוח של בירקבק, והיא מספקת מימון מלא לסטודנט אחד בחוג ללימודי התואר השני בכתיבה יוצרת בבירקבק, וכוללת גם מלגת נסיעות שתאפשר לאותו סטודנט לנסוע ללונדון לשיעורים ובנוסף לקבל שוברים שיאפשרו לו לקבל בחינם את הספרים ברשימת הקריאה של תוכנית הלימודים. המלגה הראשונה הוענקה למשורר סטיבן מוריסון-בורק, במקור מברמינגהאם"Morrison-Burke named inaugural Kit de Waal scholar" , Penguin Random House UK, May 2016..

 פרסים ופרסומים 
 פרסום שנה מו"ל / פרסיש סוד לזמן2020ראה אור בעברית בהוצאת אריה נירThe Trick to Time 2018 פינגווין / ויקינגSix Foot Six 2018 פינגווין (קריאות מהירות) שמי הוא ליאון 2016 פינגווין של ויקינג, ספר השנה האירי, מועמד ברשימה הקצרה לפרס דזמונד אליוט"Crushing Big" 2015 פרס ברידפורט, ספרות פלאש, פרס ראשון"I Am the Painter's Daughter" 2015 Bare Fiction, ספרות פלאש, פרס שני"Romans 1 Verse 29, Sins of the Heart" 2014 פרס ברידפורט, ספרות פלאש, פרס ראשון"The Beautiful Thing" 2014 פרס הסיפור הקצר של באת - מקום שני ופרס הדרמה של רדיו BBC 4"Adrift at the Athena" 2014 דרמה של אודיסיאה ופרס הדרמה של רדיו BBC 4"The Old Man & The Suit" 2014 פרס סיפור הקצר של קוסטה, מקום שני"Blue in Green" 2014 פרס בחירת הקוראים, פרס הספרים של SI לידס"A Glass of Light of Silver" 2013Final Chapters Anthology: Writings About The End Of Life "דרך העולם" 2013 אנתולוגיה: The Sea in Birmingham"A Taste of Death" 2011 הרשימה הקצרה של Fish Prize

 קישורים חיצוניים 

הפרק הראשון בספרה "יש סוד לזמן", באתר עברית
רשימת הפרסומים של קיט דה ואל בעברית, קטלוג הספרייה הלאומית
Kit de Waal אתר האינטרנט הרשמי של הסופרת
שיחה עם קיט דה ואל, 11 באפריל 2016

 הערות שוליים 

קטגוריה:סופרות בריטיות הידועות בשם עט
קטגוריה:סופרות איריות
קטגוריה:סופרות בריטיות
קטגוריה:סופרים בריטים
קטגוריה:סופרות אנגליות
קטגוריה:בריטיות שנולדו ב-1960
קטגוריה:בריטים שנולדו ב-1960